
Samantalahin ang alitan sa hanay 
ng mga naghaharing uri 


ang naghaharing sistema dulot ng sunud- 
sunod na bira at kontra-bira ng mga 

reaksyunaryong pangkatin. Dapat samantalahin 
ng mamamayan at rebolusyonaryong kilusan ang 
kaguluhang ito. 

Pinakahuli sa maniobrahan ang pag-impeach 
o pagsasakdal ng mga alyado ni Benigno Aquino 
III sa Kongreso kay Supreme Court Justice Rena- 
to Corona. Si Corona ay tauhan ni Gloria Arroyo 
na kanyang itinalaga bilang punong mahistrado 
ng Korte Suprema ilang araw bago magtapos ang 
kanyang termino bilang presidente. Ito ay upang 
magkaroon siya ng pananggalang mula sa kataas- 
taasang hukuman sakaling usigin siya para sa 
kanyang malalaking krimen laban sa bayan. 

Sinuportahan ng mga progresibong partido sa 
Kongreso at mamamayan ang impeachment ni Co- 
rona dahil bahagi ito ng mga kinakailangang hak- 
bang para mawala ang mga sagka upang tuluy-tu- 
loy na maisakdal, malitis at maparu- 
sahan si Arroyo. Ang layunin ding 
ito ang idineklara ng mga kaalyado ni 
Aquino sa pagtulak ng natu- 
rang impeachment. Gayunman, 
batid ng ma- 
mamayan 
na may iba 


Nsa na ngayon ng pampulitikang krisis 


Mga tampok 
sa isyung ito... 


Impeachment kay 
PAHINA 3 


Corona 


pang layunin ang naghaharing pangkating Aqui- 
no sa pagsisikap na patalsikin si Corona bilang pi- 
nuno ng Korte Suprema. 

Ang pagpapatalsik kay Corona ay bahagi ng 
ganting-suntok ng asenderong presidente sa de- 
sisyon ng Korte Suprema na nag-uutos na ipama- 
hagi na ang lupa ng Hacienda Luisita. Mas maha- 
laga pa, nais paluhurin ni Aquino ang buong Kor- 
te Suprema at tiyakin ang pagkatig nito sa mga 
isasagawa pang hakbangin ng kanyang rehimen. 

Ang alitan ng mga pangkating Aquino at Arro- 
yo ay nagpapakita ng kahirapang panatilihin ang 
maayos na pagbibigayan ng mga nagriribalang 
paksyon. Sa pamamagitan ng US, nagkasundo ang 
kampong Arroyo at Aquino bago pa ang eleksyong 
2010 na hahayaan ng kampong Arroyo ang ma- 
ayos na pagsasalin ng kapangyarihan. Kapalit ni- 
to ang ibibigay na kaluwagan ni Aquino sa mga 
Arroyo. 

Subalit lumiit na ngayon nang husto ang pu- 
wang para tumalima si Aquino sa kasunduang ito. 
Ito ay sa harap ng nagpapatuloy na sigaw ng ma- 
mamayan para sa katarungan para sa 
mga krimen ni Arroyo sa pana- 
hong siya'y presidente. Ang 
pagsasampa ng kaso at 
pagkukulong kay Arroyo 
ay pagpapakitang-tao 
ni Aquino para palaba- 
sing sersyoso siya sa 
pag-usig sa mga Ar- 
royo. 

Sa napakarami at 
napakalalaking krimen 
ni Arroyo, pinili ng re- 
himeng Aquino na idemanda siya sa relatibong 
mas maliit na kaso ng “pananabotahe” sa elek- 
syong 2007. Kalkulado ito upang patuloy na ma- 

Mga pantalan ng US, 
naparalisa ng welga 
PAHINA 10 


bigyan ng puwang ang posib- 
leng aregluhan sa pagitan ng 
mga pangkating Aquino at Arro- 
yo. Ang ganting bigwas ng 
pangkating Arroyo--ang desi- 
syon ng Korte Suprema sa Haci- 
enda Luisita--ay labis na inin- 
da at ikinapikon ni Aquino. 

Ang hakbangin ng pangka- 
ting Aquino na pag-impeach kay 
Corona ay nagluluwal ngayon ng 
ibayo pang pagtindi ng pampu- 
litikang krisis ng naghaharing 
sistema. Taliwas sa nais ni 
Aquino na magbitiw si Corona, 
nagpahayag siya ng kahandaang 
makipagtagisan at harapin ang 
isinampang kaso laban sa kanya. 
Nagsimula na siyang magtipon 
ng mga kakampi, laluna sa ha- 
nay ng mga hukom at abugado. 
Sa kanyang pagbatikos kay 
Aquino, nais niyang makuha ang 
suporta ng mamamayang dis- 
gustado na sa naghaharing rehi- 
men. 

May mga elemento ng nag- 
haharing Partido Liberal na ini- 
laglag dahil sa hindi pagsunod 
sa utos ni Aquino na mabilis- 
ang ma-impeach si Corona. Ma- 
aari ring tumagos sa iba pang 
sangay ng gubyerno tulad ng 
Senado ang epekto ng hakba- 
nging impeachment dahil nana- 
isin ni Aquino na tiyakin ang 
katapatan sa kanya ng pinuno 
ng nakatataas na kapulungan 
ng Kongreso na siyang maglili- 

tis kay Corona. 

Ang mga maniobra at kontra- 
maniobra ng mga nagriribalang 
pangkatin ay nagbubunsod ng 
paglala sa mga bitak sa hanay 
ng mga reaksyunaryo--bagay na 
nakabubuti at dapat samanta- 
lahin ng rebolusyonaryong kilu- 
san ng mamamayan. 

Para mapakinabangan ang 
gulo sa naghaharing sistema na 
ibinunsod ng impeachment ni 
Corona, dapat gamitin ang mga 
taktika ng pakikipagkaisang 
prente upang magbuo ng mga 
alyansa para ihiwalay ang 
naghaharing pangkating Aquino 
at pagbayarin si Arroyo sa mga 
krimen nito sa bayan. 

Dapat ipursige ng mga de- 
mokratiko at progresibong pwer- 
sa ng mamamayan ang malawak 
na kilusan para isakdal at paru- 
sahan si Arroyo. Dapat igiit ang 
pagsasampa ng mga kaso sa 
pandaraya sa eleksyong 2004, 
mga kaso ng paglabag sa kara- 
patang-tao at makataong batas 
at malalaking kaso ng korapsyon 
at pagtanggap ng suhol. Dapat 
samantalahin ang lahat ng pag- 
kakataon para maugnayan ang 
iba't ibang grupo at personali- 
dad, kabilang yaong mga sumu- 
suporta sa rehimeng Aquino su- 
balit hindi naman mga sagadsa- 
ring tagapagtanggol nito. Dapat 
magkaisang bantayan ang po- 
sibleng aregluhan sa pagitan ni- 

na Aquino at Arroyo sa hinaha- 
rap. 
Dapat ding samantalahin 
ang lumalawak na pagkadismaya 
kay Aquino ng mga taong hindi 
naman maka-Arroyo subalit may 
reaksyon laban sa brusko at ma- 
lupit na mga pang-aatake kay 
Corona. Kung talagang gusto ni 
Corona na makuha ang suporta 
ng mamamayan, kailangan si- 
yang dumistansya kay Arroyo at 
pamunuan ang Korte Suprema 
na pumanig sa interes ng mama- 
mayan sa napakaraming mga ka- 
so, kabilang ang pagbabaligtad 
ng ilang nauna na nitong mga 
desisyon. 

Dapat hamunin ng mamama- 
yan ang Korte Suprema na pa- 
walambisa ang mga patakaran 
at batas na mapang-api sa ma- 
mamayan tulad ng labor-only 
contracting, mga kaltas sa bad- 
yet ng serbisyong panlipunan, 
mga demolisyon ng mga komu- 
nidad ng maralita, Oil Deregula- 
tion Law, Mining Act of 1995, 
Comprehensive Agrarian Reform 
Program Extension with Reforms 
(CARPER), Foreign Investments 
Incentives Act at marami pang 
iba. 

Upang epektibong magamit 
ng mamamayan ang mga taktika 
ng pakikipagkaisang prente, da- 
pat nilang palakasin ang kani- 
lang hanay at ipagpatuloy at 
palawakin pa ang mga pakikiba- 
kang masa para sa kanilang mga 
batayang interes. 

Dapat nilang ipursige ang 
pakikibaka laban sa CARPER at 
para sa tunay na reporma sa lu- 
pa. Dapat silang magpunyagi 
para ipaglaban ang mga maka- 
bayang patakaran sa ekonomya 
na magbibigay-diin sa paglikha 
ng lokal na empleyo, pagpapai- 
ral ng nakabubuhay na sahod at 
pagpapababa sa presyo ng mga 
produktong petrolyo at iba pang 
pangunahing bilihin. Dapat ni- 
lang ibayong palakasin at pala- 
wakin ang pakikibaka laban sa 
mga pagkaltas sa badyet para sa 
kalusugan, edukasyon at iba 
pang serbisyong panlipunan at 

ilantad at tutulan ang Conditional Cash Transfer 
(CCT) ng rehimen bilang instrumento ng counter- 
insurgency at huwad na programa para ibsan ang 
kahirapan. 

Tiyak na makikinabang ang rebolusyonaryong 
kilusan ng mamamayan mula sa krisis sa pulitika 
ng naghaharing sistema. Ang lumalalim na mga 
bitak sa hanay ng nagriribalang pangkatin ay ti- 
yak na tatagos hanggang sa AFP at PNP. Tulad ng 
dati, ang mga disgustadong nakababatang upi- 
syal at karaniwang tauhang militar at pulisya ay 
makikipag-ugnayan sa mga rebolusyonaryong 


pwersa. 

Dapat mulat na iprograma ng Bagong Huk- 
bong Bayan ang pakikipag-ugnayan sa mga upi- 
syal at tauhang ito para makapagsagawa sila ng 
pampulitikang edukasyon sa kanilang hanay at 
makabig sila sa panig ng rebolusyon. Kasabay ni- 
to, dapat maglunsad ang BHB ng mas madadalas 
at mas malalaking taktikal na opensiba upang pa- 
hinain ang armadong makinarya ng estado, gapi- 
in ang kampanyang panunupil laban sa mamama- 
yan, palakasin ang hukbong bayan at umabante 
sa susunod na antas ng digmang bayan. [AB] 


Impeachment kay Corona 


peachment o pagsasakdal ng Kongreso kay Supreme Court 


SG: kumpas ng Malacafiang, mabilisang naisagawa ang im- 


Chief Justice Renato Corona noong Disyembre 12. 


Pagkaraan lamang ng ilang 
oras na pagpupulong ng Liberal 
Party at mga kongresistang ba- 
hagi ng mayorya, ang resolu- 
syon para sa impeachment ay 
kaagad na nakalikom ng 188 
lagda o mahigit sangkatlo ng 
285 kongresista, sapat para idi- 
retso ang reklamo ng Mababang 
Kapulungan sa Senado. 

Kinabukasan, kaagad na pi- 
nulong ang Senado bilang Kor- 
te para dinggin ang reklamo 
ng Mababang Kapulungan la- 
ban kay Corona. Itinakda nito 
ang unang araw ng paglilitis 
sa Enero 16 ng susunod na ta- 
on. 

Si Corona ang dating chief of 
staff ni Arroyo noong bise presi- 
dente pa ito. Nang maging as- 
sociate justice si Corona ng Su- 
prema, karamihan ng mga desis- 
yong pinanigan niya ay pabor sa 
iligal, kontra-mamamayan at 
mapaniil na mga hakbangin ng 
rehimeng Arroyo. Itinalaga siya 
bilang punong mahistrado ilang 
araw bago bumaba sa poder si 
Arroyo, sa kabila ng pagbabawal 
ng konstitusyon na maghirang 
ang presidente 60 araw bago 
magtapos ang termino. 

Bilang punong mahistrado, 
pinanigan ni Corona ang mga 

maniobrang ligal ng pamilyang 
Arroyo. Pinakatampok dito ang 
desisyon ng Korte Suprema na 
pahintulutan si Arroyo at asawa 
nito na bumyahe palabas ng 
bansa para umano magpaga- 
mot. Pinawalambisa ng desi- 
syon ng Korte Suprema ang kau- 
tusan ng Department of Justice 
na manatili sila sa loob ng ban- 
sa para harapin ang mga imbes- 
tigasyon sa mga krimeng kina- 
sasangkutan ni Arroyo. Napawa- 
lang-saysay na lamang ang de- 
sisyong ito ng Korte Suprema 
nang sampahan na ng kaso si 
Arroyo at ipag-utos ng korte 
ang pag-aresto at pagbimbin sa 
kanya. 

Bahagi ng 
pagpapanagot kay 
Arroyo. Suportado ng 
pitong 
progresi- Ain 
bong ki- li 
natawang bu- 
mubuo sa Koa- 
lisyong Maka- 
bayan (Bayan 
Muna, Anak- 
pawis, Gabriela 
Women's Party, ACT 
Teachers Party List at Kaba- 
taan Partylist) ang impe- 


achment ni Corona. Ani Rep. Te- 


odoro Casiho ng Bayan Muna, 
kinakailangang mapanagot si 
Corona sa mahabang listahan 
ng mga desisyong kontra-ma- 
mamayan at pumapabor sa ka- 
nyang padrinong si Arroyo. Ang 
pagsasakdal kay Corona ay ka- 
rugtong ng pakikibaka para pa- 
nagutin si Arroyo sa kanyang 
mga kasalanan sa bayan. 

Isa pang reklamong isinam- 
pa kay Corona ang pagkakanulo 
sa tiwala ng mamamayan sa pa- 
mamagitan ng pagpabor sa mga 
mapaniil na patakaran tulad ng 
Executive Order 464 at Presi- 
dential Proclamation 1017. Ang 
EO 464 ay kautusan ni Arroyo 
na nagbabawal sa mga tauhan 
ng ehekutibo na dumalo sa mga 
imbestigasyon ng Kongreso at 
Senado. Ang Presidential 
Proclamation 1017 ay deklaras- 
yon ni Arroyo ng state of emer- 
gency noong 2006. 

Tutol din si Corona na ipari- 
nig sa publiko ang “wiretapped” 


dipa i 
"Ga LINO 


na pag-uusap nina Arroyo at dating COMELEC 
Commissioner Virgilio Garcillano. Ipinagtanggol 
din niya si Rodolfo Neri sa hindi nito pagharap sa 
mga pagdinig sa Senado tungkol sa anomalyang 
NBN-ZTE. 

Di iilan sa mga kaalyado ng rehimeng Aquino 
ang nadismaya sa mabilisang proseso ng pag-im- 
peach kay Corona. Ilan dito sina Rep.Rodolfo Bia- 
zon ng Muntinlupa, at Rep. Hermilando Mandanas 
ng Batangas na pinagbitiw bilang tagapangulo 
ng makapangyarihang Ways and Means Commit- 


tee dahil sa hindi paglagda sa reklamong impe- 
achment. 

Samantala, taliwas sa nais mangyari ng kam- 
pong Aquino ay hindi magbibitiw si Corona. Si- 
nabi niya ito noong Disyembre 14 sa harap ng 
mga tagasuporta mula sa mga korte ng Metro 
Manila. 

Inilalarawan ni Corona ang pagtatanggol sa 
sarili bilang paglaban sa umuusbong na “diktadu- 
ra” ni Aquino na aniya'y nais lamang gawing su- 
nud-sunuran ang Korte Suprema. [AB 


356 bilanggong pulitikal, 
nag-hunger strike 


KALAYAAN 


7” at PARA KAY ALAN! 


Da \ 
í 


kulungan ng bansa noong Disyembre 3-10, 


Palayain si Alan Jazmines at lahat ng 
konsultant ng NDF sa usapang pangkapayapaan! 
Palayain ang lahat ng bilanggong pulitikal! 


anibersaryo ng 


Neren strike ang 356 bilanggong pulitikal sa iba't ibang 


Pandaigdigang Araw ng Karapatang-Tao. Ang koordinadong 
pag-aayuno ay isinagawa sa National Bilibid Prison, Camp Crame, 
Camp Bagong Diwa, Cebu, Calbayog, Tagum, Batangas, Laguna, 
Rizal at iba pang mga sentro ng detensyon sa bansa. 


Ito na ang pangatlong pag- 
aayuno ng mga detenidong pu- 
litikal ngayong taon. 

Isinagawa ang hunger strike 
upang igiit ang kagyat at wa- 
lang kundisyong pagpapalaya 
ng lahat ng mga bilanggong pu- 
litikal. 

Sa Southern Tagalog, nagpa- 
kalbo ang 30 detenido bago sila 
magsimula ng kanilang pag- 
aayuno. 

Sa Tagum, Davao del Norte 
nagsimula nang mas maaga ang 


hunger strike ng 16 detenidong 
pulitikal sa detention center ng 
Mankilam noong Nobyembre 27. 
Nakuha ng mga detenido ang 
simpatya ng 500 regular na bi- 
langgo sa piitan na sumama rin 
sa kanilang pag-aayuno. 

Bilang pakikiisa sa mga bi- 
langgong pulitikal, muling iti- 
nanghal ng iba't ibang progresi- 
bong musikero, artista sa teatro 
at mga dating detenido ang 
multimidyang palabas na “Pol- 
det: Panata sa Kalayaan ng mga 


Detenido Pulitikal” noong Dis- 
yembre 10. 

Samantala, sa tulong ng ka- 
nilang mga tagasuporta ay nag- 
lunsad sina Alan Jazmines at 
Eduardo Sarmiento ng isang ek- 
sibit ng kanilang mga obra sa 
Sining Kamalig Gallery sa Gate- 
way Mall sa Cubao, Quezon City. 
Tampok sa eksibit na tinawag 
na “Painting Freedom” (Pagpin- 
ta ng Kalayaan) ang kanilang 
mga painting na naglalarawan 
ng samutsaring eksenang naga- 
ganap sa loob ng piitan at mga 
naiisip, hinaing at pangarap ng 
mga detenido. 

Sina Jazmines at Sarmiento 
ay parehong mga konsultant ng 
NDFP sa usapang pangkapaya- 
paan na dinakip ng militar, la- 
bag sa mga probisyon ng JA- 
SIG. 

Itinuturing kapwa nina 
Jazmines at Sarmiento na baha- 
gi ng kanilang pakikibaka ang 
pagpipinta, laluna sa panahong 
nakapiit sila at pinagkakaitan 
ng pagkakataong ipagpatuloy 
ang kanilang mga rebolusyona- 
ryong gawain. Ang serye ng ka- 
nilang mga obra ay pinamaga- 
tang “Piitan, Loob at Labas.” 
Nagbukas ang eksibit noong 
Disyembre 18 at magsasara sa 
Disyembre 31. 

Nagpiket naman sa harap ng 
Camp Crame ang mga kaibigan 
at kaanak ng mga bilanggong 
pulitikal na nakapiit doon.  [E 

PANANALANTA NG PASISTANG ESTADO 


na 


Terorismong Palparan, patuloy sa ilalim 


ni Aquino 


inati ng Partido Komunista ng Pilipinas (PKP) ang pagsasam- 
B- ng Department of Justice ng kasong pagkidnap at iligal na 

detensyon laban kay Gen. Jovito Palparan noong Disyembre 
16, ngunit anito'y hindi mapasusubalian na labis-labis ang 
pagkakaantala ng hakbanging ito. Si General Palparan ay kina- 
suhan kaugnay ng pagdukot at iligal na pagdetine noong 2006 ki- 
na Karen Empeño at Sherlyn Cadapan, mga estudyante ng Univer- 
sity of the Philippines at sa aktibistang magsasakang si Manuel 
Meriño. Hanggang ngayon ay hindi pa inililitaw ang mga biktima. 


Kasamang kinasuhan ang 
mga tauhan ni General Palparan 
na sina Lt. Col. Felipe Anotado 
Jr., M/Sgt. Rizal Hilario at 
S/Sgt. Edgardo Osorio. Ipinag- 
utos naman ng Malolos Regio- 
nal Trial Court Branch 14 noong 
Disyembre 20 ang pagpa- 
paaresto kay General Palparan, 
isang araw matapos siya mag- 
tangkang magtungo ng ibang 
bansa. 

Bagamat mabuting bagay na 
idimanda at panagutin si Gener- 
al Palparan sa kaso ng 
pagdukot kina Em- 
peño, ito ay maliit na 
bahagi lamang ng 
mahabang listahan 
ng brutalidad na da- 
pat panagutan nina 
Palparan at mga su- 


AHAT 

KATARUNGAN SA 
NG BIKTIMA 


PAGLABAG SA 


rehimeng Arroyo. Dapat silang 
kasuhan ng malawakang 
paglabag sa karapatang-tao at 
mga makataong batas. 

Tinukoy ng PKP na sa ilalim 
ng Oplan Bayanihan, patuloy na 
ipinatutupad ng AFP ang mga 
taktika ng terorismo na ginamit 
noon ni General Palparan. Sa 
tinaguriang "civil-military opera- 
tion" ng AFP, patuloy ang 
pananalasa ng pasismo at tero- 
rismo sa pagpapataw ng curfew, 


blokeyo sa pagkain, paghihigpit 


sa pagkilos ng mga 
tao at iba pa. Patu- 
loy din ang mga eks- 
trahudisyal na pa- 


mamaslang, pag- 
dukot at iligal na 
pag-aresto. 


Ito rin ang bi- 
atikos ng mahi- 


git 2,500 kataong nagtipun- 
tipon noong Disyembre 10 sa 
paanan ng Mendiola Bridge para 
gunitain ang ika-63 Pandaigdi- 
gang Araw ng Karapatang-Tao. 
Tinuligsa nila ang patuloy na 
mga paglabag ng rehimeng 
Aquino sa karapatang-tao at 
paghahasik ng terorismo sa 
balangkas ng Oplan Bayanihan. 
Binatikos din nila ang sunud- 
sunod na demolisyon sa mga 
komunidad ng mga maralita. 
Naglunsad ng katulad na mga 
rali sa mga syudad ng Davao, 
Iloilo, Bacolod, Cagayan de Oro 
at Cotabato. Nagrali rin ang 
mga Pilipino Sa Times Square sa 
New York City sa pangunguna 
ng BAYAN-USA. 

Ang rali sa Mendiola ay ba- 
hagi ng limang-araw na protes- 
ta na sinimulan ng mga grupo 
ng kabataan mula Disyembre 6 
para okupahin ang Mendiola. 
Ang protestang ito, na isina- 
gawa sa estilong kampuhan, ay 
paulit-ulit at marahas na bi- 
nuwag ng mga pwersa ng pulis 
para pigilan ang mga es- 
tudyante na makalapit sa Mala- 
cañang. Noong Disyembre 7, 


apat na estudyante ang 
inaresto ng mga pulis subalit 
napilitan silang palayain 


kinabukasan matapos kunde- 
nahin ng mga upisyal ng UP at 
mga progresibong grupo ang 
pang-aaresto. 

Humupa na lamang ang 
tensyon noong Disyembre 8 
hanggang 10. Nakapagtayo ng 
kampo-protesta ang mga es- 
tudyante malapit sa Mendiola. 
Doon ay nakiisa sa kanila ang 
mga estudyante mula sa South- 
ern Tagalog, ang Kilusang Mayo 
Uno, Migrante International at 
mga magsasaka ng Hacienda 
Luisita. ABI 


Aktibistang magsasaka, 
pinaslang sa Mindoro 


p - ng mga pinaghihinalaang elemento 
ng 80th IB si Guillermo Castillo, 46, sa Sityo 
Tuguilan, Barangay Tayamaan, Mamburao, Occi- 
dental Mindoro noong Disyembre 13. Si Guiller- 
mo, myembro ng lokal na organisasyon ng mga 
magsasaka sa Mamburao ay binaril ng naka-bon- 
net na salarin sa harap ng kanyang asawa sa lo- 
ob ng kanilang bahay. Siya ay kapatid ni Eulo- 
gio “Eli” Castillo, isa sa Morong 43--mga mang- 
gagawang pangkalusugan na Iligal na inaresto 
at dinetine noong Pebrero 2010. 

Matagal nang tinitiktikan ng militar sina Gu- 
illermo at iba pa nilang kaanak. Siya ang ika-66 
na biktima ng ekstrahudisyal na pamamaslang 


702nd Bde, 10 araw 
na nanalasa sa NE at Aurora 


inerwisyo ng mga elemento ng 48th, 81st at 

56th IB at 72nd DRC sa ilalim ng 702nd Bde 
ang mga residente ng mga bayan ng Gabaldon, 
Bongabon at Laur, Nueva Ecija at ang hangganan 
ng Nueva Ecija at Aurora mula Nobyembre 25-Dis- 
yembre 5. 

Sa Sityo Baong, Barangay Labi, Bongabon, 
natigil ang masa sa hanapbuhay na pangangalap 
ng kahoy sa bundok na kanilang tanging ikinabu- 
buhay dahil sa takot matapos sila pagbawalan ng 
militar na umahon. Nang wala namang makitang 
mga Pulang mandirigma ang militar sa lugar, si- 
nunog nila ang tatlong kubo ng mga magkaka- 
hoy. Kinuha rin ng mga sundalo ang mga pagka- 


sa ilalim ng rehimeng Aquino. 


AB in, damit at kumot ng masa. AB 


6 araw na tigil-putukan, idineklara 


ng PKP 


binaba ng Komite Sentral ng Partido Komunista ng Pilipinas 
(PKP) at ng Komisyong Militar nito ang kautusan sa lahat ng ku- 
mand at yunit ng Bagong Hukbong Bayan (BHB) at mga milisyang 
bayan na ipatupad ang tigil-putukan mula alas-12 ng umaga ng 
Disyembre 24 hanggang alas-12 ng gabi ng Disyembre 26 at mula 
alas-12 ng umaga ng Disyembre 31 hanggang alas-12 ng gabi 


ng Enero 2, 2012. 


Ang tigil-putukan ay pakiki- 
isa sa tradisyunal na pagdiri- 
wang ng mamamayang Pilipino 
ng Pasko at Bagong Taon. Mag- 
bibigay-daan din ito sa paggu- 
nita sa ika-43 anibersaryo ng 
pagkakatatag ng PKP sa Disyem- 
bre 26. 

May partikular na kabuluhan 
ang tigil-putukan sa pagbibigay 
pagkakataon sa mga Pulang 
mandirigma at rebolusyunar- 
yong pwersa sa mga lugar na 
tinamaan ng kalamidad ka- 
makailan na pakilusin ang masa 
para muling makabangon. 

Sa nabanggit na mga pana- 
hon ay titigil at hindi maglulun- 
sad ng mga opensibang ope- 
rasyon ang lahat ng mga ku- 
mand at yunit ng BHB at mga 


milisyang bayan laban sa mga 
armadong yunit at tauhan ng 
Armed Forces of the Philippines 
(AFP), Philippine National Po- 
lice (PNP) at mga pwersang pa- 
ramilitar ng Gubyerno ng Pilipi- 
nas (GPH). 

Sa mga panahong ito, ang 
mga upisyal at kasapi ng AFP at 
PNP na walang malalang 
kasalanan sa mamamayan ay 
pahihintulutang makapasok sa 
teritoryo ng demokratikong 
gubyernong bayan upang 
makadalaw sa kanilang mga ka- 
mag-anak at kaibigan. 

Habang ipinatutupad ang 
unilateral na tigil-putukan, da- 
pat nasa depensibong postura 
ang lahat ng kumand at yunit 
ng BHB at milisyang bayan sa 


estratehiko at taktikal na antas. 

Dapat silang maging ma- 
pagbantay laban sa anumang 
pagsalakay sa teritoryo ng de- 
mokratikong gubyernong ba- 
yan, surbeylans o mga opensi- 
bong operasyon ng mga arma- 
dong kumand at yunit ng GPH. 
Ipatutupad lamang ang akti- 
bong pagdepensa sa sarili 
kung may malinaw at kagyat 
na peligro. 

Pinaalalahanan din ang mga 
kumand at yunit ng BHB at mi- 
lisyang bayan na sa kabila ng 
naunang deklarasyon ng tigil- 
putukan ng Gubyerno ng Pilipi- 
nas, ang mga yunit ng arma- 
dong pwersa ng kaaway at puli- 
sya ay nagpapatuloy sa kani- 
lang surbeylans at operasyon 
para kontrolin ang mamamayan 
alinsunod sa gerang mapanupil 
na Oplan Bayanihan. Ang lahat 
ng rebolusyonaryong pwersa ay 
hinihikayat na mahigpit na 
magbantay sa mga mapang- 
away na aksyon o kilos ng ka- 
away, ipaabot ito sa kinauuku- 
lang kumand ng BHB at sa pa- 
munuan ng PKP at National 
Democratic Front of the 
Philippines. AB 

MATATAGUMPAY NA OPENSIBA NG BHB 


PKP, nakiramay 
sa mga biktima 
ng bagyong Sendong 


agpaabot ng pakikiramay noong Disyem- 

bre 18 ang Partido Komunista ng Pilipi- 
nas (PKP) sa daanlibong mamamayan ng 
Mindanao at Visayas na sinalanta ng bag- 
yong Sendong noong Disyembre 17-18. Ka- 
sabay nito, binatikos ng PKP ang mga upis- 
yal ng gubyernong Aquino dahil sa paninisi 
nila sa mamamayan na hindi raw nakinig sa 
mga babala. Halos 1,000 na ang patay at 
mahigit 400 ang nawawala, ayon sa pinaka- 
huling tala. Karamihan ng mga namatay ay 
nalunod sa malalalim na baha sa mga syu- 
dad ng Cagayan de Oro at Iligan. Mahigit 30 
katao rin ang namatay sa ilang lugar sa 
Negros Oriental. 

Ang iba pang apektado ng kalamidad ay 
ang kanayunan, kalunsuran at baybaying lu- 
gar ng Northern Mindanao, kabilang ang 
mga prubinsya ng Surigao, Agusan, Zam- 
boanga, Lanao, Bukidnon, Davao del Norte, 
Davao Oriental at Compostela Valley at mga 
isla ng Siargao, Dinagat at Camiguin. Bina- 
ha rin ang mga syudad ng Dumaguete, Va- 
lencia at Tanjay sa Negros Oriental. 

Nilampasan ng bagyong Sendong ang bi- 
lang ng mga biktima na naitala noon sa 
bagyong Ondoy. Ipinapakita nito na bigo 
ang gubyerno na sapat na paghandaan ang 
mga dumarating na kalamidad. Anang PKP, 
hindi pwedeng pagtakpan ng gubyerno ang 
kapabayaan nito sa pagbubunton ng sisi sa 
mamamayan. 

Ang matinding hagupit ng bagyong Sen- 
dong, anang PKP, ay resulta ng malawakang 
pagkakalbo ng kabundukan at pagkapal ng 
latak sa mga ilog na nagbunsod ng mabilis 
na pag-awas ng tubig. Muling hinihingi ng 
ganuong kalagayan ang kagyat na pagtigil 
sa walang pakundangang pagsira sa ka- 
likasan ng mga real estate developer at ma- 
lalaking plantasyon, minahan at trosohan. 

Ayon sa PKP, maaaring magpasya ang 
kinauukulang panrehiyong kumand ng 
Bagong Hukbong Bayan (BHB) na 
pansamantalang itigil ang mga taktikal na 
opensiba upang maituon ang pansin sa pag- 
papakilos ng masa sa pagsisikap na muling 
makabangon mula sa pinsalang tinamo sa 
malaking kalamidad. AB 

Ambus sa Antique 
at harasment sa Leyte 


ng ambus sa Antique at aksyong harasment sa 
Leyte nitong ikalawang linggo ng Disyembre. 

Nakasamsam ang mga Pulang mandirigma sa ila- 
lim ng Napoleon Tumagtang Command (BHB sa 
Southern Front ng Panay) ng tatlong malalakas na 
armas sa ambus nito laban sa militar at paramilitar 
noong Disyembre 9 sa Sityo Igbaklag, Barangay Ani- 
ngalan, San Remigio, Antique. 

Ayon sa mga panimulang ulat, nagsasagawa ng 
clearing operations ang pito-kataong yunit sa ilalim 
ng 12th IB ng Philippine Army "Cadre Battalion" sa 
mabundok na bahagi ng San Remigio nang sila ay 
tambangan. Nasamsam ng BHB ang isang M14, 
isang M16, isang karbin at mga bala. Nakumpiska 
rin ang radyong pangkomunikasyon ng kaaway. 

Ang mga napatay ay sina Cpl. Absalom Labitan, 
kumander ng detatsment ng 12th IB sa Barangay 
Aningalan at dalawang elemento ng Civilian Armed 
Auxiliary (CAA). 

Samantala, sa Leyte, pinaulanan ng bala ng mga 
Pulang mandirigma na nasa ilalim ng Mt. Amande- 
win Command (BHB-Leyte) ang nag-ooperasyong 
tropa ng 78th IB sa bayan ng Burauen noong uma- 
ga ng Disyembre 11. Ang aksyong harasment laban 
sa militar ay inilunsad sa pagitan ng Barangay Ro- 
xas at Barangay Villa Aurora ng nasabing bayan, 
ayon sa ulat ng Efren Martires Command (BHB-Eas- 
tern Visayas). Bahagi ito ng pagsuporta ng hukbong 
bayan sa pakikibaka ng mga mamamayan ng Roxas 
at iba pang barangay laban sa operasyong militar na 
naglalagay sa kanila sa panganib at bumubulabog 
sa kanilang kabuhayan. 

Inireklamo na ng mga taumbaryo sa alkalde ng 
Burauen ang militarisasyon ng kanilang mga lugar 
na sinimulan ng 4th Special Forces Company noong 
katapusan ng Nobyem- 
bre at ipinagpatuloy 
ng 78th IB, suba- 
lit wala itong gi- , 
nawan hakbang. 7 

Pinabubula- 
anan ng aksyong t 
harasment ang 
deklarasyon ng g 
AFP na wala na 
umanong mga ar- 
madong  rebolu- 
syonaryong pwer- 
sa sa Leyte. [AB] 


INET ang Bagong Hukbong Bayan (BHB) 


Antipyudal na pagkilos sa Cagayan Valley, 


matagumpay 


para bigyan ng kaluwagan ang mamamayang nasalanta ng 


Me vew ang panrehiyong kampanya ng Cagayan Valley 


sunud-sunod na kalamidad. Nakamit nila ito sa pamamagi- 
tan ng paglulunsad ng mga sama-samang pagkilos para igiit ang 
kanilang mga karapatan. Dulot nito, napaunlad nila ang kanilang 
kabuhayan at nakatamo ng bahagyang kaginhawaan. 


Noong Oktubre 2 hinarap ng 
mga magsasaka ang mga lokal 
na negosyante-usurero sa La- 
sam, Cagayan para igiit na big- 
yan sila ng kaunting kaluwagan 
sa pagbabayad ng utang. Ito ay 
sa harap ng pagkasira ng kani- 
lang mga pananim dulot ng su- 
nud-sunod na bagyo. 

Nagtapos ang kumprontas- 
yon-dayalogo sa pagpirma ng 
kasunduang napagkaisahan ng 
dalawang panig. Sa harap ng 
mga kinatawan ng lokal na gu- 
byerno ng Lasam, mga nego- 
syante ng Lasam, mga ka-sapi 
ng Kagimongan at Anakpawis- 
Cagayan at mga kinatawan ng 
Alyansa Dagiti Mannalon ti Ili Ti 
Piat, Rizal, Sto. Niño ken La- 
sam, kasama ang humigit-ku- 
mulang 500 magsasaka, napag- 
tagumpayan ang mga sumusu- 
nod: 

Hindi magbabayad ng inte- 
res sa utang mula second crop- 
ping ng 2009, first at second 
cropping ng 2010 at first at sec- 
ond cropping ng 2011 dahil sa 
salantang idinulot ng mga bag- 
yong Ondoy, Pepeng at Juan. 
Bukod dito ay nasira rin ang pa- 
mumulaklak ng mga ta-nim na 
palay nitong first cropping ng 
2011 dahil sa sobrang lamig at 
basa na idinulot ng bagyong Mi- 
na. Babayaran ng mga magsasa- 
ka ang prinsipal na utang. Pero 
liliban muna sa pagbayad ang 
mga nasiraan ng 50% o mahigit 
pa ng kanilang mga tanim/pro- 
dukto. Saka na lamang sila mag- 
babayad ng prinsipal kapag na- 


kabawi na sila. 

Kaugnay ng porsyento sa 
pautang, 16% lamang ang inte- 
res na ipapataw bawat cropping 
sa utang na materyales tulad ng 
abono at pestisidyo at P15 sa 
bawat P1,000.00 utang na cash 
bawat cropping ang ipapatong. 
Hindi rin paiiralin ang siste- 
mang “compounded interest” (o 
ang pagpapatung-patong ng in- 
teres sa pautang). 

Ang pagkilos ay bahagi ng 
panrehiyong kampanya para sa 
Calamity Demand. 

Kaugnay ng presyo ng mais 
at palay, P1.00 lamang ang ma- 
aaring idagdag ng mga komer- 
syante sa presyo bawat kilo ng 
palay at mais, batay sa umiiral 

na presyo sa merkado 

sa panahon ng pagbe- 

benta. Sa 
partikular, 
dapat ay 


P11.50 ang isang kilo ng mais 
sa Isabela at sa bayan ng Lasam 
ay P10.50. 

Sa klasipikasyon ng mga 
produkto, dalawang klase la- 
mang dapat ito— dry at fresh 
weight sa panahon ng main 
cropping. Kung tag-ulan ay 
pwedeng maging iba-iba ang 
klasipikasyon ng palay at mais, 
depende sa uri o variety nito. 
Hindi dapat pagbawalan ang 
mga dayuhang komersyante na 
pumasok sa lugar para mamili 
ng produkto ng mga magsasaka 
lalo na kung mas mataas ang 
iniaalok nilang presyo. 

Matamang pinaghandaan ng 
mga magsasaka ang kumpron- 
tasyon. Bago ito, nagsagawa si- 
la ng malawakang kampanya 
para ipaalam at ipaunawa sa 
mamamayan ang kanilang mga 
hinaing hanggang sa mga ba- 
yan Rizal, Sto. Niño at Lasam. 
Katulong ng ibang mga magsa- 
sasaka, nagpamudmod sila ng 
mga flyer at polyeto. Gumawa 
rin sila ng mga plakard at ban- 
ner na ang ilan ay isinakay sa 
balsa at ipinaanod sa ilog. Nag- 
lunsad sila ng maliitang 
pagkilos upang kalam- 


DA YALOGO, 


MAGSASAKA - NERE Y 

pagin ang bawat bodega ng mga 
negosyante at para imbitahan 
na rin ang mga ito na dumalo sa 
gaganaping kumprontasyon-da- 
yalogo. Isang araw bago ang da- 
yalogo ay nagsalita sila sa radyo 
upang ilahad at ipaliwanag ang 
kanilang laban at para mang-im- 
bita na dumalo sa gagawing da- 
yalogo. 

Sa dayalogo, iginiit din ng 
mga magsasaka ang pagpapa- 
tupad ng mga napagkasunduan 
noon pang 2004 pero hindi igi- 
nagalang ng mga negosyante- 
usurero. Kabilang dito ang ka- 
sunduang dapat libre ang sako 
at hindi na iawas ang halaga ni- 
to sa ibinabayad para sa produk- 
to ng mga magsasaka. Dapat 
ding timbangin muna ang mga 
produktong nakasako bago bu- 
tasan ang mga ito para suriin 
ang kalidad. Dapat libre ang 
paghakot sa haywey (mula Aba- 
riongan Uneg, Intic, Sicalao 


hanggang Centro Lasam). Dapat 
ihinto ang pang-iilit at rekisi- 
tong kolateral (sa anyo ng titu- 
lo ng lupa, kalabaw o bahay) at 
itigil ang pagsasampa ng kaso 
sa korte laban sa mga magsasa- 
kang hindi makabayad ng utang. 

Ang kampanya sa relief at re- 
habilitasyon matapos ang bagyo 
ay kinabibilangan din ng pagku- 
ha ng nararapat na suplay at 
pondo mula sa mga ahensya ng 
pamahalaan para sa mga magsa- 
sakang naging biktima ng ka- 
lamidad. Nabenepisyuhan dito 
ang 4,223 pamilya mula sa Isa- 
bela at Nueva Vizcaya. 

Iba pang kilos-masa sa Ca- 
gayan Valley. Nitong huling ku- 
warto ng 2011, tuluy-tuloy ang 
pagkilos ng mga magsasaka sa 
Isabela sa pamamagitan ng mga 
pamprubinsyang organisasyon 
nila gaya ng Danggayan dagiti 
Mannalon ti Isabela (DAGAMI) 
at AMADA (Alyansa dagiti Man- 


nalon a Mapapaidaman ti Daga o 
Alyansa ng mga Magsasakang 
Napagkakaitan ng Lupa). Kabi- 
lang sa mga pagkilos nila ay ang 
mga sumusunod: 

Sama-samang bungkalan. 
Inilunsad ang sama-samang 
bungkalan sa Alicia, Isabela no- 
ong Nobyembre 10 upang bawi- 
in ang lupang kinamkam ng usu- 
rero at binarikadahan ng sheriff 
at dating pulis. Bago ito ay nag- 
dikit sila ng mga poster sa bu- 
ong sentro ng Alicia bilang pag- 
suporta sa bungkalan. 

Caravan para sa kapayapa- 
an at repormang agraryo. Nag- 
lunsad ng caravan noong Se- 
tyembre 19 upang ipanawagan 
ang kapayapaan at pagtigil sa 
malawakang pangangamkam ng 
lupa mula sa mga magsasaka. 
Dumalo ang mga magsasaka mu- 
la sa Cordon, San Mateo at Ali- 
cia, Isabela at mga taong-sim- 
bahan. Bago ito, nailunsad ang 


Dinastiyang Dy, binatikos ng NDF-Cagayan 


ariing binatikos ng National Democratic Front-Cagayan ang desisyon ng Sangguniang Pan- 

lalawigan ng Cagayan na bumili ng mga armas na nagkakahalaga ng P30 milyon. Ani 
Salvador del Pueblo, tagapagsalita ng NDF-Cagayan, ang naturang mga armas ay gagamitin la- 
mang sa pribadong hukbo ni Gov. Faustino “Bodjie” Dy III at iba pang pwersang mapanupil 
upang palakasin ang paghahari ng kanilang dinastiyang pampulitika sa Isabela. 


Para pagtakpan ang pagtatayo ng priba- 
dong hukbo, hangal na isinasangkalan ni Dy 
na nangangailangan umano ng proteksyon ang 
mga susing instalasyon at upisina ng Isabela. 
Ang tunay na dahilan ng pag-aarmas ay upang 
matupad ang plano ng rehimeng Aquino na 
paigtingin ang paniniktik at pandarahas sa 
mamamayang Pilipino na tumututol sa pagpa- 
pahirap ng kasalukuyang sistema. 

Kabilang dito ang pagdaragdag ng pwersa 
sa lunsod at kanayunan--halimbawa ang Po- 
lice Auxiliary Force sa mga baryo, at Public Or- 
der and Safety Units sa mga bayan. Itong la- 
hat ay kasangkapan ng dinastiya sa panunupil 
sa mamamayan. Paghahanda rin ito ng dinas- 
tiyang Dy para sa susunod na eleksyon laban 
sa mga kaaway sa pulitika at pagpapatigas ng 

mapanupil na paghahari. 

Ani Del Pueblo, hindi makalulutas ang pag- 
bili ng armas sa matinding problema ng kagu- 
tuman, kawalan ng disenteng tirahan, kakula- 
ngan ng serbisyong pangkalusugan at iba 
pang pangangailangan lalupat natamaan ng 
bagyong Pedring at Quiel ang mamamayan. 
Maraming mga magsasaka ang nasiraan ng 
mga pananim, bahay, paaralan, tulay at iba 
pang imprastruktura dulot ng naturang mga 
kalamidad. Libu-libong mga Overseas Filipino 
Workers na mula sa Middle East ang nawalan 
ng hanapbuhay at nangangailangan ng pagsa- 
sanay at kapital para makapagsimula uli. Ito 
ang dapat paglaanan ng pondo, hindi ang 
pagpapalakas ng pribadong hukbo, panapos ni 
Del Pueblo. AB 


SA IBAYONG DAGAT 


Peasant-Lawyers-Church Forum 
for Genuine Agrarian Reform 
noong Setyembre 13 na nilahu- 
kan ng mga abugado at taong- 
simbahan na sumusuporta sa ki- 
lusang magsasaka. 

Paglahok sa malalaking 
mobilisasyon. Naglunsad ng 
caravan noong Oktubre 15 ang 
mga magsasaka mula sa mga 
bayan ng Dupax, Bagabag, So- 
lano sa Nueva Vizcaya: Nagti- 
punan, Maddela at Saguday sa 
Quirino: at Cordon, San Mateo, 
Echague, Jones at Alicia, Isa- 
bela. Nagtipon sila sa Cordon 
at nagmartsa papuntang Santi- 
ago City, kabisera ng Isa-bela 
kung saan sila nagdaos ng pi- 
ket-rali. Pagkatapos nito ay tu- 
muloy ang lahat para lumahok 
sa caravan sa Tuguegarao City, 
kabisera ng Cagayan para sa 
kampuhan/rali. Kahit katata- 
pos lamang ng mga bagyo at 
hirap ang kalagayan ng mga 
magsasaka, ay nakadalo pa rin 
dito ang halos 400 katao. 

Sumama sa mobilisasyon ng 
Linggo ng mga Magsasaka no- 
ong Oktubre 15-22 sa Mendiola 
ang halos 100 katao mula sa 
iba't ibang bayan ng Isabela, 
Nueva Vizcaya at Quirino. Sa 
nasabing pagkilos, hinuli ng 
mga magsasaka ang tatlong 
ahenteng paniktik na nais 
manggulo at manakot sa mga 
magsasaka. Kinuha nila ang ba- 
ril at mga cellphone ng nasa- 
bing mga ahente. 

Pagkilos ng kababaihan. 
Noong Oktubre 28 ay matagum- 
pay na nakapagrali-martsa sa 
sentro ng Santiago ang halos 
700 aktibistang kababaihan. 
Karamihan sa mga dumalo sa 
pagkilos na ito, na paggunita sa 
pandaigdigang araw ng kababa- 
ihan sa kanayunan, ay mula sa 
mga tsapter ng GABRIELA sa 
prubinsya. Dumalo rin dito ang 
ilang bago at mahuhusay na li- 
der ng kababaihang malamang- 
gagawa. [AB 

Mga pantalan ng US 
at Canada, naparalisa 
ng welga 


Occupy ang operasyon ng mahigit sampung malalaking 

pantalan sa kanlurang bahagi ng US at Canada noong 
Disyembre 12. Ito'y sa kabila ng matinding panunupil ng mga 
pulis at kampanyang panghahati ng gubyerno. 

Pinamunuan ang koordinadong welga ng mahigit 12 grupo 
ng Occupy Wall Street (OWS) na nakabase sa kanlurang bahagi 
ng US na may malakas na suporta mula sa mga manggagawa sa 
pantalan at mga drayber ng malalaking trak. Sinabayan din ito 
ng iba't ibang porma ng aksyong masa tulad ng blokeyo, piket, 
martsa at rali na inilunsad ng mahigit 40 grupong sumusuporta 
sa kilusang Occupy sa US, Canada at Tokyo, Japan. 

Inilunsad ang welga para kundenahin ang nagpapatuloy na 
marahas na pang-aatake sa mga aktibista at pangwawasak ng 
mga pulis sa mahigit 60 kampo ng kilusang Occupy sa buong 
bansa. 

Paralisado nang 24 oras ang pantalan ng Oakland, California 
nang harangin ng mahigit 10,000 nagprotesta ang mga daanan 
at terminal nito. Kalahating araw ding paralisado ang mga pan- 
talan ng Portland, Oregon: Longview, Seattle: Houston, Texas: at 
Vancouver, Canada. Bahaging naparalisa nang dalawa hanggang 
tatlong oras ang mga pantalan ng Long Beach, Los Angeles at 
San Diego, lahat sa California. Sa Anchorage, Alaska, nagrali ang 
mga aktibista sa hanay ng mga manggagawa sa pantalan. 

Ang mga pantalan ng Los Angeles, Long Beach at Oakland ay 
kabilang sa limang pinakaabala sa US habang ang sa Vancouver 
ang pinakamalaki sa Canada at sa buong West Coast ng North 
America. [AB 


Mey an na napahinto ng mga aktibista ng kilusang 

Pinakamodernong 
drone ng US, 
pinabagsak ng Iran 


p ng mga armadong pwer- 
sa ng Iran ang isa sa pinakaaban- 
teng unmmaned aerial vehicle o drone 
ng US noong Disyembre 4 sa Kashmar, 
silangang bahagi ng Iran. Ito'y gi- 
nagamit sa pang-eespiya ng US mula 
sa himpapawid laban sa Iran. 

Ang drone na ibinagsak ay isang 
RQ-170 Sentinel. Tinatawag itong 
stealth drone dahil mahirap itong ma- 
subaybayan ng radar. Halos wala itong 
mga pyesang bakal at ginamitan ng 
espesyal na klase ng pintura para hin- 
di makita ng radar. Epektibo itong ma- 
niktik mula sa himpapawid kahit sa la- 
yong 50,000 pye mula sa target dahil 
sa high-tech na mga sensor, video ca- 
mera at iba pa. Ang disenyo ng pakpak 
nito ay tulad ng sa paniki para plek- 
sible itong makapagmaniobra sa maki- 
kitid na ruta tuwing mababa ang lipad 
nito. 

Mas naging kahiya-hiya para sa US 
ang pangyayari nang lumabas na napa- 
bagsak ang drone sa pamamagitan ng 
electronic ambush o pagsapaw sa elek- 
tronikong kontrol ng US dito. Kaya ito 
napabagsak nang bahagya lamang ang 
pinsala rito. 

Ayaw tanggapin ng Central Intel- 
ligence Agency ang pangyayari sa ka- 
bila ng pormal na hiling ni Pres. Ba- 
rack Obama ng US na ibalik ng Iran 
ang pinabagsak na drone. Hindi ito 
pinayagan ng Iran. Bagkus ay nag- 
protesta ito sa United Nations at 
inakusahan ang US ng paglulunsad 
ng mga probokatibo at lihim na 
aksyong labag sa internasyunal na 
batas. 

Mula nang bansagan ng US ang 
Iran bilang bahagi ng “sentro ng kasa- 
maan” (axis of evil) noong 2003 ay du- 
malas na ang pagmamanman dito ng 
US mula sa himpapawid. Ikatlong be- 
ses nang nakapagpabagsak ng drone 
ng US ang Iran ngayong taon. Nauna 
nang nakapagpabagsak ito noong Ene- 
ro at Hulyo. AB 

Mga manggagawa, nagpiket sa DOLE laban 


sa kontraktwalisasyon 


NAGPIKET sa harap ng Department of Labor and Em- 
ployment (DOLE) ang mga kasapi ng Kilusang Mayo 
Uno noong Disyembre 16 para batikusin ang 
pinakahuling kautusan nito na sumusuhay sa 
malawakang kontraktwalisasyon sa bansa. Taliwas sa 
ipinangangalandakan ng DOLE na “pipigilan” ng DO 
2008-A Series of 2011 ang kontraktwalisasyon sa 
bansa, wala itong inihahapag na aksyon maliban sa 
pagtukoy kung sinu-sino ang mga “lehitimong” kon- 
traktor at sub-contractor. Malinaw na pakana lamang 
ng DOLE at ng rehimeng Aquino ang kautusang ito 
para gawing katanggap-tanggap ang kontraktwalisas- 


yon. 


Ayon sa KMU, umaalinsunod ang pinakahuling 


kautusan ng DOLE sa 


kontra-manggagawang 


patakaran ng rehimeng Aquino. Nitong taon, lalong 
lumaganap ang kontraktwalisasyon nang magdesis- 
yon ang rehimen at ang Korte Suprema laban sa mga 


manggagawa ng Philippine Airlines. 


Sa kaugnay na balita, ipinanawagan ng KMU na 
bigyan ng hustisya at kumpensasyon ang limang 
manggagawa ng SM na malubhang nasugatan sa 
isang aksidente noong Disyembre 15 sa Davao (City. 
Kinukumpuni noon ng mga manggagawa ang isang 
bahagi ng gusali ng SM nang bumagsak ang canopy 
na kinatatayuan nila. Nangangamba ang KMU na ma- 
hahalintulad ang kanilang kaso sa mga mangga- 
gawang nasawi sa isang aksidente ng Eton Properties 
noong Enero. Hanggang ngayon ay tumatanggi ang 
Eton Properties na magbayad ng danyos sa mga pam- 
ilya ng mga biktima sa pagdadahilang hindi nila re- 
gular na mga manggagawa ang mga nasawi. 

Kontraktwal ang halos lahat ng mga manggagawa 
ng SM na pag-aari ni Henry Sy, isa sa mga kroni ng 


rehimeng Aquino. 


Samantala, inilunsad naman ng mga Overseas Fi- 
lipino Workers (OFW) ang “Zero Remittance Day” 
(ZRD) noong Disyembre 18. Sa pangunguna ng Mig- 
rante, hindi sila nagpadala ng kanilang kita sa loob 
ng araw na iyon. Nakasandig ang lokal na ekonomya 
sa remitans ng mga OFW, kaya anumang palya sa 
daloy nito ay tiyak na may epekto sa mga operasyon 
ng malalaking negosyante, bangko at maging ng 


reaksyunaryong gubyerno. 


Ayon sa Migrante, ang pagkakait ng kanilang kita 
kahit sa loob lamang ng isang araw ay protesta sa 
pagbalewala ng rehimeng Aquino sa kanilang kala- 
gayan sa ibang bansa. Ang “Zero Remittance Day” ay 
reaksyon din ng mga migrante sa kainutilan ng rehi- 
men na salbahin ang mga nanganganib na mangga- 
gawa, katulad ng migranteng nahatulan ng ka- 


matayan sa China noong Disyembre 8. 

Samantalahin ang alitan sa hanay 
ng mga naghaharing uri 


ang naghaharing sistema dulot ng sunud- 
sunod na bira at kontra-bira ng mga 

reaksyunaryong pangkatin. Dapat samantalahin 
ng mamamayan at rebolusyonaryong kilusan ang 
kaguluhang ito. 

Pinakahuli sa maniobrahan ang pag-impeach 
o pagsasakdal ng mga alyado ni Benigno Aquino 
III sa Kongreso kay Supreme Court Justice Rena- 
to Corona. Si Corona ay tauhan ni Gloria Arroyo 
na kanyang itinalaga bilang punong mahistrado 
ng Korte Suprema ilang araw bago magtapos ang 
kanyang termino bilang presidente. Ito ay upang 
magkaroon siya ng pananggalang mula sa kataas- 
taasang hukuman sakaling usigin siya para sa 
kanyang malalaking krimen laban sa bayan. 

Sinuportahan ng mga progresibong partido sa 
Kongreso at mamamayan ang impeachment ni Co- 
rona dahil bahagi ito ng mga kinakailangang hak- 
bang para mawala ang mga sagka upang tuluy-tu- 
loy na maisakdal, malitis at maparu- 
sahan si Arroyo. Ang layunin ding 
ito ang idineklara ng mga kaalyado ni 
Aquino sa pagtulak ng natu- 
rang impeachment. Gayunman, 
batid ng ma- 
mamayan 
na may iba 


Nsa na ngayon ng pampulitikang krisis 


Mga tampok 
sa isyung ito... 


Impeachment kay 
PAHINA 3 


Corona 


pang layunin ang naghaharing pangkating Aqui- 
no sa pagsisikap na patalsikin si Corona bilang pi- 
nuno ng Korte Suprema. 

Ang pagpapatalsik kay Corona ay bahagi ng 
ganting-suntok ng asenderong presidente sa de- 
sisyon ng Korte Suprema na nag-uutos na ipama- 
hagi na ang lupa ng Hacienda Luisita. Mas maha- 
laga pa, nais paluhurin ni Aquino ang buong Kor- 
te Suprema at tiyakin ang pagkatig nito sa mga 
isasagawa pang hakbangin ng kanyang rehimen. 

Ang alitan ng mga pangkating Aquino at Arro- 
yo ay nagpapakita ng kahirapang panatilihin ang 
maayos na pagbibigayan ng mga nagriribalang 
paksyon. Sa pamamagitan ng US, nagkasundo ang 
kampong Arroyo at Aquino bago pa ang eleksyong 
2010 na hahayaan ng kampong Arroyo ang ma- 
ayos na pagsasalin ng kapangyarihan. Kapalit ni- 
to ang ibibigay na kaluwagan ni Aquino sa mga 
Arroyo. 

Subalit lumiit na ngayon nang husto ang pu- 
wang para tumalima si Aquino sa kasunduang ito. 
Ito ay sa harap ng nagpapatuloy na sigaw ng ma- 
mamayan para sa katarungan para sa 
mga krimen ni Arroyo sa pana- 
hong siya'y presidente. Ang 
pagsasampa ng kaso at 
pagkukulong kay Arroyo 
ay pagpapakitang-tao 
ni Aquino para palaba- 
sing sersyoso siya sa 
pag-usig sa mga Ar- 
royo. 

Sa napakarami at 
napakalalaking krimen 
ni Arroyo, pinili ng re- 
himeng Aquino na idemanda siya sa relatibong 
mas maliit na kaso ng “pananabotahe” sa elek- 
syong 2007. Kalkulado ito upang patuloy na ma- 


Antipyudal na 
pagkilos sa Cagayan 
Valley PAHINA 8 


Mga pantalan ng US, 
naparalisa ng welga 
PAHINA 10 


Mga tuntunin sa paglilimbag 

1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 

